pythainlp/thai_wikipedia_clean_20230101 huggingface dataset:
ปุยปุย มอลก้า  เป็นซีรีส์อนิเมะสั้นญี่ปุ่นที่สร้างโดยการถ่ายสตอปโมชัน ผลิตโดยสตูดิโอ Shin-Ei Animation และ Japan Green Hearts โดยความร่วมมือกับ Bandai Namco Entertainment อนิเมะกำกับและเขียนบทโดยโทโมกิ มิซาโตะ โดยมิซาโตะและทีมงานใน Japan Green Hearts ผู้เป็นออกแบบตัวละครและโมเดล โชตะ โควัตสึรับผิดชอบดนตรีประกอบ เริ่มออกอากาศในประเทศญี่ปุ่นทางช่อง TV Tokyo ในรายการวาไรตีสำหรับเด็ก "Kinder TV" เมื่อวันที่ 5 มกราคม พ.ศ. 2564 ชื่อเรื่องของอนิเมะเป็นการเล่นคำของคำว่า "molmot"  และ car (รถยนต์) ซึ่งบ่งบอกของลักษณะตัวละครในเรื่อง
ฤดูกาลที่สองชื่อเรื่องว่า ปุยปุย มอลก้า ไดร์ฟวิ่ง สคูล  มีกำหนดออกอากาศในเดือนตุลาคม พ.ศ. 2565
ข่าว 3 ยามเช้า เสาร์-อาทิตย์
ข่าว 3 ยามเช้า เสาร์–อาทิตย์
โจโจ้ ล่าข้ามศตวรรษ (ซีรีส์อนิเมะปี พ.ศ. 2555)
รายชื่อตอนในกินทามะ (อนิเมะ ฤดูกาลที่ 1)
รายชื่อตอนในกินทามะ (อนิเมะ ฤดูกาลที่ 2)
รายชื่อตอนในกินทามะ (อนิเมะ ฤดูกาลที่ 3)
รายชื่อตอนในกินทามะ (อนิเมะ ฤดูกาลที่ 4)
รายชื่อตอนในกินทามะ (อนิเมะ ฤดูกาลที่ 5)
รายชื่อตอนในกินทามะ (อนิเมะ ฤดูกาลที่ 6)
รายชื่อตอนในกินทามะ (อนิเมะ ฤดูกาลที่ 7)
โต๊ะข่าวบันเทิง
วัดอุทยาราม (จังหวัดสมุทรสาคร)
วัดอุทยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเจ็ดริ้ว อำเภอบ้านแพ้ว จังหวัดสมุทรสาคร มีเนื้อที่ 23 ไร่ 92 ตารางวา
วัดอุทยารามตั้งเมื่อ พ.ศ. 2530 ผู้ดำเนินการก่อสร้างวัดคือ นายสำราญและนายสวัสดิ์ ได้ชักชวนราษฎรที่มีจิตศรัทธาร่วมกันบริจาคทรัพย์สร้างเสนาสนะ โดยเริ่มสร้างจากที่พักสงฆ์และศาลาบำเพ็ญกุศล ผู้บริจาคที่ดินให้สร้างวัดคือ นางแดง เรียงแหลม ได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 เขตวิสุงคามสีมา กว้าง 20 เมตร ยาว 37 เมตร ด้านการศึกษา ทางวัด มีโรงเรียนพระปริยัติธรรมแผนกธรรม
อาคารเสนาสนะได้แก่ อุโบสถ กว้าง 20 เมตร ยาว 37 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ศิลปะสมัยสุโขทัย ขนาดหน้าตักกว้าง 102 นิ้ว ศาลาการเปรียญ กว้าง 21 เมตร ยาว 28 เมตร สร้างเมื่อ พ.ศ. 2530 เป็นอาคารไม้ หอสวดมนต์ กว้าง 11 เมตร ยาว 21 เมตร สร้างเมื่อ พ.ศ. 2530 กุฏิสงฆ์ จำนวน 8 หลัง เป็นอาคารไม้ 6 หลัง ครึ่งตึกครึ่งไม้ 1 หลัง และตึก 1 หลัง วิหาร กว้าง 8 เมตร ยาว 19 เมตร เป็นอาคารไม้ สร้างเมื่อ พ.ศ. 2529 ศาลาอเนกประสงค์ กว้าง 9 เมตร ยาว 12 เมตร สร้างเมื่อ พ.ศ. 2529 เป็นอาคารไม้ และเจดีย์ที่มีลักษณะคล้ายเจดีย์ชเวดากอง 1 องค์
แลมดา
ไซเฟอร์
ไซเฟอร์ (:
วัดบางนางจีนกลาง
วัดบางนางจีนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม
วัดบางนางจีนกลางสร้างในสมัยอยุธยา ไม่ทราบใครเป็นผู้สร้าง แต่มีอายุไม่น้อยกว่า 400 ปี ดังปรากฏหลักฐานที่บันทึกว่า สมเด็จพระมหาจักรพรรดิเคยเสด็จพระราชดำเนินมาพระราชทานผ้าพระกฐิน ทางเดินเสด็จไปวัดอยู่ที่ต้นโพธิ์คู่ข้างวิหารวัดแม่น้ำซึ่งปัจจุบันนี้ได้ตายไปแล้วเหลือแต่ต้นมะขามใหญ่ และยังมีหีบทองลายรดน้ำซึ่งสมเด็จพระมหาจักรพรรดิทรงพระราชทานใส่อัฐิของเจ้าคุณเฒ่า อดีตเจ้าอาวาสของวัดนี้ยังคงปรากฏอยู่ ขณะที่อีกข้อมูลหนึ่ง ระบุว่าวัดสร้างในสมัยกรุงศรีอยุธยาตอนปลาย ผู้สร้างเป็นชาวจีน ซึ่งเป็นทหารที่สมเด็จพระเจ้าตากสินเกณฑ์ให้มารักษาค่ายบางกุ้ง
อุโบสถอาคารรูปทรงสี่เหลี่ยมผืนผ้าก่ออิฐถือปูนหลังคาเครื่องไม้มุงกระเบื้องดินเผามีชายคาปีกนกโดยรอบ ภายในประดิษฐานพระประธานซึ่งเป็นพระเก่าแก่ปั้นด้วยปูน ปางมารวิชัย หน้าตักกว้าง 1.75 เมตร สูง 2.07 เมตร งดงามแบบสุโขทัยและพระพุทธรูปองค์เล็ก ๆ อีกหลายองค์ เจดีย์ก่ออิฐถือปูนย่อมุมไม้ยี่สิบ ฐานเจดีย์เป็นฐานสิงห์ซ้อนกันเป็นชั้น ๆ องค์ระฆังขนาดเล็กมีบัวรองรับปากระฆัง ส่วนยอดตั้งแต่ชุดบัวคลุ่มเถาถึงปล้องไฉนชำรุด โบราณวัตถุอื่น ๆ ได้แก่ ธรรมาสน์ปาฎิโมกข์พระบาทสมเด็จพระพุทธยอดฟ้าจุฬาโลกทรงพระราชทาน 1 ธรรมาสน์ ตู้ไส่พระไตรปิฎกของเก่าสมัยอยุธยา ฝีมือประณีตงดงามมากจำนวนหลายหลัง และหีบทองไส่อัฐิของเจ้าคุณเฒ่า ขนาดเล็กลวดลายงดงามมาก นอกจากนี้ในสมัยพระบาทสมเด็จพระจอมเกล้าเจ้าอยู่หัวได้ทรงปลูกต้นโพธิ์ไว้ 2 ต้นหน้าวัดบางนางจีนกลางในคราวเสด็จมาทอดกฐินด้วย ปัจจุบันเหลือเพียงต้นเดียว
ทีเอฟเอ็น
ที1419 (; ; ย่อมาจาก "Teen 1419") เป็นกลุ่มบอยแบนด์สัญชาติเกาหลีใต้-ญี่ปุ่น ที่ก่อตั้งขึ้นในปี พ.ศ. 2564 ภายใต้สังกัดเอ็มแอลดีเอนเตอร์เทนเมนต์ มีสมาชิกทั้งหมด 9 คน ประกอบด้วย โนอา, ซีอัน, เควิน, กอนอู, เลโอ, ออน, เซโร่, ไคริ และ คิโอ ที1419 เปิดตัวเมื่อวันที่ 11 มกราคม พ.ศ. 2564 ด้วยซิงเกิ้ล "Before Sunrise Part 1"
ดัดแปลงมาจากประวัติใน Naver และเว็บไซต์
วัดไก่เตี้ย (จังหวัดปทุมธานี)
วัดไก่เตี้ย เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านลุ่ม ตำบลกระแชง อำเภอสามโคก จังหวัดปทุมธานี แม่น้ำเจ้าพระยาตรงหน้าวัดนี้เป็นจุดเริ่มขุดคลองลัดเตร็ดใหญ่ลัดแม่น้ำเจ้าพระยา (สายเดิม) มีเนื้อที่ตั้งวัด 14 ไร่ 1 งาน 21 ตารางวา
วัดไก่เตี้ยสร้างขึ้นเมื่อใดไม่ปรากฏหลักฐาน แต่มีคำบอกเล่าว่า ระหว่างที่มีการขุดคลองลัดเตร็ดใหญ่ในสมัยอยุธยานั้นมีวัดไก่เตี้ยอยู่ก่อนแล้ว ข้อมูลจากกรมการศาสนาระบุว่าตั้งวัดเมื่อ พ.ศ. 2100 ได้รับพระราชทานวิสุงคามสีมาเมื่อวันที่ 1 เมษายน พ.ศ. 2115
เดิมวัดไก่เตี้ยมีชื่อว่า วัดดอนไก่เตี้ย เล่ากันว่า มีพระอรหันต์ไม่ทราบชื่อได้ออกธุดงค์มาถึงบริเวณที่ตั้งวัดนี้ เป็นป่าร่มรื่นและไม่ห่างไกลจากหมู่บ้านซึ่งมีชาวบ้านสัญจรไปมา ขณะที่ท่านพักแรมอยู่นั้นมีไก่เตี้ยสองตัวสีสันสวยงามมากปรากฏออกมาให้เห็นเป็นอัศจรรย์ ต่อมาพระเจ้าแผ่นดินในสมัยนั้นได้ทรงเป็นผู้อุปถัมภ์ยกขึ้นเป็นวัดหลวงและได้พระราชทานนามว่า "วัดดอนไก่เตี้ย" โดยถือเอาไก่สีสันสวยงามที่ปรากฏนั้นเป็นนิมิตหมาย แต่คำว่า "ดอน" หายไปเมื่อใดไม่ปรากฏ
เข้าใจกันว่าวัดไก่เตี้ยเป็นวัดหลวงในสมัยอยุธยา โดยสันนิษฐานจากการที่อุโบสถหลังเก่ามีประตูเข้าอุโบสถ 3 ทาง เฉพาะประตูกลางนั้นได้สร้างไว้อย่างวิจิตรพิสดาร เขียนเป็นรูปนารายณ์ลงรักปิดทอง เข้าใจว่าได้สร้างไว้สำหรับพระเจ้าแผ่นดินเสด็จผ่านเท่านั้น ส่วนประตูข้างทั้งสองบานนั้นสร้างไว้ให้ประชาชนใช้ แต่เดิมนั้นทางหลังอุโบสถยังมีอาคารพระฉายอีกหนึ่งหลัง ทางขึ้นพระฉายมีบันได 10 กว่าขั้น สร้างด้วยคอนกรีตขึ้นไปถึงข้างบน มียักษ์หิน 2 ตน สูงประมาณ 6 ศอก ยืนเฝ้าบันไดทั้งสองข้าง ภายในอุโบสถมีภาพจิตรกรรมฝาผนังเป็นรูปพระพุทธเจ้าประทับนั่งอยู่ใต้ต้นศรีมหาโพธิ์ ด้านข้างเป็นรูปสาวกข้างละ 10 กว่าองค์ ด้านบนของหลังคาสร้างไว้คล้ายยอดปราสาทมีซุ้มเล็ก ๆ หลายซุ้มแต่ละซุ้มเป็นรูปยักษ์รูปเทวดารูปพระนารายณ์ทุกซุ้ม ด้านหลังของอุโบสถมีพระพุทธรูปปางไสยาสน์ยาวประมาณ 10 วา หันพระเศียรไปทางทิศตะวันออก มีรูปสาวกปั้นด้วยปูนนั่งพนมมือตั้งแต่พระเศียรถึงปลายพระบาทประมาณ 25 องค์ และบัดนี้ได้พังสลายไปแล้ว
ในสมัยที่พระครูอรรถสุนทรดำรงตำแหน่งเจ้าอาวาสและเจ้าคณะตำบลสามโคก ท่านได้สร้างอุโบสถหลังใหม่ วิหารหลวงพ่อโสธร หอสวดมนต์ และกำแพงแก้วล้อมอุโบสถ และกุฏิ ต่อมาในสมัยพระครูสมุห์วิเชียร ท่านได้สร้างเจดีย์ขึ้นที่หน้าวัด สร้างกุฏิสงฆ์สองชั้น ศาลาท่าน้ำ และศาลาการเปรียญ
พระประธานในอุโบสถและพระพุทธรูปอีก 1 องค์ มีหน้าตักกว้างประมาณ 4 ศอก ทำด้วยหินสีขาวทั้งสององค์ ปัจจุบันได้ลงรักปิดทอง เข้าใจว่าเป็นพระพุทธรูปสมัยอู่ทองตอนต้น พระพุทธรูปปางห้างสมุทร 1 องค์ สร้างด้วยไม้โพธิ์ สูงประมาณ 3 ศอก ประจำอยู่ช่องหน้าบันโบสถ์ หลวงพ่อพุทธโสธร รอยพระพุทธบาทจำลอง และพระอุ้มบาตร สูงประมาณ 3 ศอก ประดิษฐานอยู่ที่หอสวดมนต์ เป็นพระที่สร้างขึ้นในสมัยอยุธยา วัดยังมีใบเสมาศิลาทรายแดงสมัยอยุธยาและบุษบกธรรมาสน์
โฮเซลิโต ริเวร่า
เฟอร์นันโด มอลทิญญ่า
นพดฬ ชาวไร่เงิน
T1419
วัดท่าเกวียน (จังหวัดนนทบุรี)
วัดท่าเกวียน เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านคูวังแดง ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 30 ไร่
ในอดีต หลวงปู่เอี่ยม ปฐมนาม เจ้าอาวาสวัดสพานสูง ได้เดินทางไปโปรดญาติโยมทางบ้านระแหงและบ้านหน้าไม้ (ปัจจุบันอยู่ในอำเภอลาดหลุมแก้ว จังหวัดปทุมธานี) ระหว่างทางจะผ่านบริเวณท่าน้ำที่ซึ่งชาวบ้านนำเกวียนขนของมาขายพ่อค้าที่จอดรอซื้อริมคลองบ้านแหลม (ปัจจุบันคือคลองพระอุดม) เป็นประจำ บริเวณนั้นมีกกขนากและปรือขึ้นอยู่หนาแน่น และอยู่ห่างจากวัดสพานสูงพอสมควร ท่านได้สร้างศาลาเล็ก ๆ หลังหนึ่งเป็นที่พักและฉันเพล
ต่อมานายทอง ใจเย็น, นายบุญยักษ์และนายบุญโต้ง ปานเฟื่อง, นายบุญปลูก เรืองฉาย, นายอ่อง, นายชุ่ม, นายพุฒ, นายแสน และนางน้อย ได้ร่วมกันสร้างกุฏิถวาย จากนั้นยังได้สร้างศาลาเล็ก ๆ มุงด้วยสังกะสีขึ้นอีกหลังหนึ่งสำหรับชาวบ้านที่มาทำบุญ ที่ดินที่ปลูกสร้างเป็นที่ของนายบุญยักษ์ประมาณ 18 ไร่ อยู่ใกล้กับที่ชุมนุมเกวียนสินค้าริมน้ำ ประชาชนจึงเรียกชื่อวัดว่า "วัดท่าเกวียน" มาจนถึงปัจจุบัน เจ้าอาวาสรูปที่ 3 ได้ขออนุญาตสร้างวัดอย่างเป็นทางการ หลังจากนั้นพระครูพุฒินนทคุณได้บูรณปฏิสังขรณ์สืบต่อมา วัดได้รับพระราชทานวิสุงคามสีมาเมื่อ พ.ศ. 2443
บริเวณที่ตั้งวัดเป็นที่ราบลุ่มติดกับคลองพระอุดม ภายในวัดมีอาคารและเสนาสนะต่าง ๆ ดังนี้ อุโบสถ กว้าง 7 เมตร ยาว 18.50 เมตร ลักษณะทรงไทย หลังคาสามชั้น ก่อสร้างด้วยอิฐปูน มีช่อฟ้าใบระกา หลังคามุงกระเบื้องเคลือบ ภายในประดิษฐาน "หลวงพ่อองค์ดำ" เป็นพระพุทธรูปปางมารวิชัย หน้าตักกว้าง 40 นิ้ว ลักษณะศิลปะเชียงแสนตอนปลาย หอสวดมนต์ ศาลาการเปรียญซึ่งมีช่อฟ้าใบระกา และกุฏิสงฆ์ จำนวน 6 หลัง เป็นอาคารคอนกรีตและไม้ ทรงไทยและมนิลา หลังคามุงกระเบื้อง
วัดดอนสะแก
วัดดอนสะแก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี ที่ดินของวัดมีเนื้อที่ 10 ไร่ 1 งาน 55 ตารางวา ตามโฉนดที่ดินเลขที่ 63459 ปัจจุบันพระครูนนทวรกิจ (วรวุฒิ มหาลาโภ) ดำรงตำแหน่งเจ้าอาวาส
วัดดอนสะแกสร้างขึ้นเมื่อ พ.ศ. 2545 เดิมเป็นวัดร้างมาตั้งแต่สมัยอยุธยาตอนปลาย มีเรื่องเล่ากันว่า แต่เดิมบริเวณวัดดอนสะแกมีลักษณะเป็นป่าสะแกโปร่งบนที่ดอน เมื่อพระสงฆ์จะมาทำพิธีกรรมร่วมกันก็ต้องเดินเท้าเพื่อมาร่วมพิธีดังกล่าว การเดินทางด้วยเท้ามีความลำบากและใช้เวลา จึงต้องมีการพักแรม ณ ดอนสะแกแห่งนี้ ต่อมาจึงเป็นที่มาของวัดดอนสะแก ในช่วงที่เป็นวัดร้าง ชาวบ้านได้ขอเช่าพื้นที่วัดกับกรมการศาสนาเพื่อใช้ประโยชน์ด้านการเกษตร
วัดเริ่มมีพระภิกษุอยู่จำพรรษาตั้งแต่ พ.ศ. 2546 ได้รับการประกาศตั้งวัดเมื่อวันที่ 4 กรกฎาคม ปีเดียวกัน และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 อาคารเสนาสนะที่สร้างแล้วได้แก่ ศาลาการเปรียญ กุฏิสงฆ์จำนวน 15 หลัง และหอระฆัง
เทศบาลตำบลท่าอุเทน
วัดกล้วย (อำเภอเมืองนนทบุรี)
วัดกล้วย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี ปัจจุบันพระครูปลัด พิศิษฐศรณ์ มหิสฺสโร (พิศิษฐศรณ์ แสนเจริญ) ดำรงตำแหน่งเจ้าอาวาส
วัดกล้วยเดิมเป็นวัดร้างกลางสวนทึบ หากจะเดินทางเข้ามาต้องใช้วิธีเดินเท้าเท่านั้น ผู้อาวุโสในพื้นที่เล่าว่าบริเวณวัดในอดีตมีต้นกล้วยพันธุ์ต่าง ๆ ขึ้นอยู่เป็นจำนวนมาก และมีอยู่พันธุ์หนึ่งที่ออกผลขนาดเล็กแต่มีรสชาติหอมหวาน ชาวบ้านเห็นว่าวัดตั้งอยู่ในทำเลเช่นนั้นจึงพากันเรียกว่า "วัดกล้วย" ต่อมามีประชาชนเข้ามาบูรณะวัดตั้งแต่ พ.ศ. 2522 และทางราชการได้ตั้งเป็นวัดอีกครั้งเมื่อวันที่ 21 ตุลาคม พ.ศ. 2526 ด้านการศึกษา วัดมีศูนย์พระพุทธศาสนาวันอาทิตย์วัดกล้วย เปิดสอนครั้งแรกเมื่อ พ.ศ. 2552
วัดกล้วยมีปูชนียวัตถุที่สำคัญคือ "หลวงปู่เขียว" เป็นพระพุทธรูปหินทรายละเอียด เมื่อพิจารณาความเก่าแก่จากหินทรายนั้นสันนิษฐานกันว่าคงสร้างขึ้นในสมัยอยุธยาตอนปลาย ผู้อาวุโสเล่าว่าในสมัยที่วัดกล้วยเป็นวัดร้าง มีชาวบ้านทอดแหในแหล่งน้ำใกล้วัดแล้วพบชิ้นส่วนพระพุทธรูปกระจัดกระจายอยู่ในน้ำ จึงช่วยกันเก็บชิ้นส่วนเหล่านั้นขึ้นมาประกอบกันจนสมบูรณ์แล้วอัญเชิญไปประดิษฐานเป็นปูชนียวัตถุในวัดร้าง ชาวบ้านเห็นว่าตะไคร่น้ำจับองค์พระพุทธรูปเป็นสีเขียวจึงตั้งชื่อว่า "หลวงปู่เขียว" ต่อมามีเซียนพระเดินทางมาพบแล้วตัดเศียรพระไป เจ้าอาวาสรูปหนึ่งจึงคิดหาช่างมาต่อเศียร แต่แล้วก็มีชายคนหนึ่งเดินโซซัดโซเซมาอาสาปั้นเศียรพระถวาย
Codonanthopsis
Gesneriaceae เป็นสกุลพืชดอกที่อยู่ในวงศ์ว่านไก่แดง
Codonacanthus
Codonacanthus เป็นสกุลพืชดอกที่อยู่ในวงศ์เหงือกปลาหมอ
ถิ่นกำเนิดของมันคืออัสสัมจีนตอนใต้ญี่ปุ่น
Codiocarpus
Codiocarpus เป็นสกุลพืชดอกที่อยู่ในวงศ์Stemonuraceae
กวีนิม พลเสนา
กวีนิม พลเสนา (; 18 พฤศจิกายน ค.ศ. 1915 – 1 เมษายน ค.ศ. 1963) เป็นรัฐมนตรีฝ่ายซ้ายและรัฐมนตรีกระทรวงการต่างประเทศแห่งราชอาณาจักรลาวใน ค.ศ. 1962 ถึง 1963 ภายใต้นายกรัฐมนตรีเจ้าสุวรรณภูมา
กวีนิม พลเสนาเกิดในวันที่ 18 พฤศจิกายน ค.ศ. 1915 ที่ปากเซ, แขวงจำปาศักดิ์ จากพ่อค้าชาวจีนกับแม่ชาวลาว ตอนวัยรุ่น พลเสนาอาศัยอยู่ในบ้านของเจ้าสุวรรณภูมา และรับเลี้ยงเป็นบุตรบุญธรรม ด้วยการช่วยเหลือของเจ้าสุวรรณภูมา พลเสนาได้ยศชั้นสูงในรัฐบาลหลายตำแหน่ง โดยเฉพาะฐานะเจ้าหน้าที่อำเภอปากเซใน ค.ศ. 1949 ถึง 1952 และต่อมาในฐานะผู้ว่าการซำเหนือ
ถูกลอบสังหาร.
กวีนิม พลเสนากลับจากงานเลี้ยงที่บ้านพักกษัตริย์ในเวียงจันทร์ เขาและภรรยาได้มายังวิลลาที่ปรับปรุงใหม่ ในขณะที่คู่รักออกจากรถ หนึ่งในทหารที่ปกป้องวิลลาที่มีชื่อว่า สิบตรี Chy Song ก้าวออกมาข้างหน้าและยิงปืนกลมือ ทำให้เขาถูกฆ่า ส่วนภรรยาได้รับบาดเจ็บสาหัสที่ขาสองข้าง ต่อมา ผู้ลอบสังหารกวีนิมให้การสารภาพว่า กวีนิมถูกตั้งข้อหาพยายามล้มล้างรัฐบาลและติดสินบนเจ้าหน้าที่ที่เป็นกลางเพื่อสร้างความเสียหายแก่ปะเทดลาว
Cochinchinochloa
Cochinchinochloa เป็นสกุลพืชดอกที่อยู่ในวงศ์หญ้า
Cnestis
Cnestis เป็นสกุลพืชดอกที่อยู่ในวงศ์ถอบแถบ
ถิ่นกำเนิดของมันคือเขตร้อนและแอฟริกาตอนใต้จนถึง Malesia
Cnestidium
Cnestidium เป็นสกุลพืชดอกที่อยู่ในวงศ์ถอบแถบ
Cloiselia
Cloiselia เป็นสกุลพืชดอกที่อยู่ในวงศ์ทานตะวัน
Clistax
Clistax เป็นสกุลพืชดอกที่อยู่ในวงศ์เหงือกปลาหมอ
Clinacanthus
Clinacanthus เป็นสกุลพืชดอกที่อยู่ในวงศ์เหงือกปลาหมอ
ถิ่นกำเนิดของมันคือจีนตอนใต้ไปจนถึงตะวันตก เพศชาย
อะเดอร์มาโทกลิเฟีย
อะเดอร์มาโทกลิเฟีย  เป็นโรคทางพันธุกรรมหายากมากที่หยุดการพัฒนาของลายนิ้วมือ มีครอบครัวห้ากลุ่มทั่วโลกที่มีโรคนี้
โรคนี้มีชื่อเล่นอย่างไม่เป็นทางการโดยศาสตราจารย์ปีเตอร์ อิติน (Professor Peter Itin) ว่า "โรคเข้าเมืองล่าช้า" (immigration delay disease) จากผู้ป่วยคนแรกที่มีปัญหาในการเข้าประเทศสหรัฐเพราะไม่มีลายนิ้วมือในการยืนยันตัวตน
อัลอัดวะฮ์
อัลอัดวะฮ์  เป็นหมู่บ้านในเขตผู้ว่าการอัชชัรกียะฮ์ ประเทศอียิปต์ ที่มีประชากรประมาณ 10,650 คน
Cleistopholis
Cleistopholis เป็นสกุลพืชดอกที่อยู่ในวงศ์กระดังงา
ถิ่นกำเนิดของมันคือแอฟริกาเขตร้อนตะวันตกไปจนถึงแองโกลา
อำเภอฮัซมุลอุดัยน์
ฮัซมุลอุดัยน์  เป็นอำเภอของเขตผู้ว่าการอิบบ์ ประเทศเยเมน ใน ค.ศ. 2546 อำเภอนี้มีประชากร 79,483 คน
หยาง เชาเยว่
หยาง เชาเยว่ (; ; เกิด 31 กรกฎาคม พ.ศ. 2541) เป็นนักร้องนักแสดงหญิงชาวจีน ในปี 2018 ได้แข่งขันในรายการ "Produce 101 China" ได้อันดับสามได้เดบิวต์ในฐานะสมาชิกวง "ร็อคเก็ตเกิลส์ 101" ในปี 2019 ได้เริ่มบทบาททางการแสดง ในซีรีส์เรื่องแรก "Project 17: Side by Side" แต่ที่ทำให้เธอเป็นที่รู้จักในวงกว้างคือการรับบท ฮ่าวเทียน ในซีรีส์เรื่อง "สยบฟ้าพิชิตปฐพี ภาค2 (Ever Night S2; 将夜2)" ที่ออกอากาศในปี 2020
ซอ อึน-กวัง
ซอ อึน-กวัง (; ; เกิด 22 พฤศจิกายน พ.ศ. 2533) หรือที่เรียกอย่างง่ายว่า อึนกวัง (Eunkwang) เป็นนักร้อง, นักแสดง, นักแสดงละครเพลงชาวเกาหลีใต้ และเป็นหัวหน้าวงและนักร้องหลักของวงบอยแบนด์เกาหลีใต้ชื่อ บีทูบี
อี ชัง-ซ็อบ
อี ชัง-ซ็อบ (; ; เกิด 26 กุมภาพันธ์ พ.ศ. 2534) หรือที่รู้จักกันดีในชื่อ ชังซ็อบ (Changsub) เป็นนักร้อง, นักแสดงละครเพลง และนักแสดงชาวเกาหลีใต้ เขาเป็นนักร้องนำของวงบอยแบนด์เกาหลีใต้ชื่อ บีทูบี
อี ชาง-ซอบ
ไอ.เอ็ม (แร็ปเปอร์)
อิม ฮย็อน-ชิก
อิม ฮย็อน-ชิก (; เกิด 7 มีนาคม พ.ศ. 2535) หรือที่รู้จักกันในชื่อ ฮย็อนชิก เป็นนักร้อง นักเขียนเพลง และนักแต่งเพลงชาวเกาหลีใต้ และสมาชิกวงบอยแบนด์เกาหลีใต้ชื่อ บีทูบี
จูฮอนนี
Im Hyun-sik (singer)
วอนโฮ (นักร้อง)
พีเนียล ชิน
พีเนียล ชิน (; ; เกิด 10 มีนาคม พ.ศ. 2536) หรือที่รู้จักกันดีในนามพีเนียล  เป็นนักร้องและแร็ปเปอร์ชาวเกาหลี-อเมริกันที่อาศัยอยู่ในเกาหลีใต้ เขาเดบิวต์ในฐานะสมาชิกของวงบอยแบนด์เกาหลีใต้ชื่อ บีทูบี ในปี พ.ศ. 2555
Peniel Shin
ยุก ซ็อง-แจ
ยุก ซ็อง-แจ (; เกิด 2 พฤษภาคม พ.ศ. 2538) หรือที่รู้จักกันดีในชื่อ ซ็อง-แจ เป็นนักร้อง นักแต่งเพลง นักแสดง และนักร้องชาวเกาหลีใต้ เขาเป็นสมาชิกและเป็นหัวหน้าวงรุ่นที่สามของบอยแบนด์บีทูบีและกลุ่มย่อยบีทูบีบลู นอกเหนือจากกิจกรรมของกลุ่มแล้ว ยุกยังเคยแสดงในละครโทรทัศน์เรื่อง "ชีวิตใหม่ หัวใจไม่ลืมรัก" (2558), "" (2558), "ก็อบลิน คำสาปรักผู้พิทักษ์วิญญาณ" (2559) และ "มิสติกพ็อปอัปบาร์" (2563) และได้ปรากฏตัวในรายการที่ได้รับความนิยมเช่น "ฮิตเมกเกอร์", "วีกอตแมริด" และ "มาสเตอร์อินเดอะเฮาส์" เขาปล่อยซิงเกิลดิจิทัล 6 เพลงผ่านโปรเจ็กต์เพลง "3x2=6" ตั้งแต่เดือนธันวาคม พ.ศ. 2562 ถึงกุมภาพันธ์ พ.ศ. 2563 และต่อมาได้เปิดตัวศิลปินเดี่ยวในชื่อ "Yook O'Clock" เมื่อวันที่ 2 มีนาคม พ.ศ. 2563
รายชื่อบุคคลสำคัญจากมหาวิทยาลัยเชียงใหม่
ช็อง อิล-ฮุน
ช็อง อิล-ฮุน (; เกิด 4 ตุลาคม พ.ศ. 2537) หรือที่รู้จักกันในชื่อ อิลฮุน เป็นแร็ปเปอร์ นักแต่งเพลง ผู้อำนวยการสร้าง และนักแสดงชาวเกาหลีใต้ เขาเป็นแร็ปเปอร์หลักของบีทูบี วงบอยแบนด์เกาหลีใต้ เขามีชื่อเสียงจากการร่วมงานกับศิลปินอย่างฮย็อนอาและG.NA รวมถึงการเป็นผู้ช่วยพิธีกรในรายการปกิณกะ "วีกลีไอดอล" อิลฮุนเปิดตัวการแสดงโดยนำแสดงในละครเรื่อง "เว็บตูนฮีโร: ทูนดราโชว์" ใน ค.ศ. 2015. เขายังเป็นที่รู้จักที่ได้รับความนิยมจากการแสดงท่าประกอบเพลง "ควีโยมี" อีกด้วย
อีปอมอบีล
อีปอมอบีล  เป็นรถยนต์ที่ผลิตโดยเอเตียน เลอนัวร์ ใน ค.ศ. 1863 ซึ่งบรรจุเครื่องยนต์สันดาปภายในตัว
ใน ค.ศ. 1863 อีปอมอบีลที่ขับเคลื่อนด้วยกระบอกสูบอันเดียวในเครื่องยนต์สันดาปภายใน นำมาทดลองขับจากปารีสไปยังฌวงวีล-เลอ-ปง (Joinville-le-Pont) ทำระยะทางได้ประมาณ 11 ไมล์ภายในระยะเวลาไม่ถึง 3 ชั่วโมง
อำเภอมุกัยรอส
มุกัยรอส  เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 41,515 คน
อู๋ เซวียนอี๋
อู๋ เซวียนอี๋  หรือ ซ็อนอี (; เกิดวันที่ 26 มกราคม ค.ศ. 1995) เป็นนักร้องและนักแสดงชาวจีน ในปี 2016 เธอได้เดบิวต์เป็นสมาชิกวง Cosmic Girls เกิร์ลกรุ๊ปสัญชาติเกาหลีใต้ ในปี 2018 เธอได้พักกิจกรรมวงชั่วคราว เพื่อเข้าแข่งขันในรายการ Produce 101 China เธอได้อันดับที่ 2 และได้เดบิวต์เป็นสมาชิกวง Rocket Girls 101 เกิร์ลกรุ๊ปสัญชาติจีนโดยมีสัญญาวง 2 ปี หมดลงในปี 2020 ปัจจุบันเธอยังเป็นสมาชิกวง Cosmic Girls
ด็อกกีสไตล์ (อัลบั้ม)
รถไฟเอส
รถไฟเอส  เป็นระบบการขนส่งทางรางในเขตมหานครที่มีลักษณะผสมระหว่างรถไฟในเมืองและรถไฟชานเมือง พบมากในประเทศเยอรมนีและออสเตรีย ในย่านใจกลางเมือง รถไฟเอสจะมีระยะห่างระหว่างสถานีและความถี่ของรถเทียบได้กับระบบขนส่งมวลชนเร็ว แต่เมื่อออกไปในย่านชานเมือง ระยะห่างระหว่างสถานีจะมากขึ้นเทียบได้กับรถไฟชานเมือง
กองบัญชาการตำรวจนครบาล (ไทย)
สมเด็จพระสันตะปาปาปิอุสที่ 11
สมเด็จพระสันตะปาปาปิอุสที่ 11 พระนามเดิม อัมโบรโจ ดามีอาโน อาคิลเล รัตตี  เป็นประมุขศาสนจักรโรมันคาทอลิกตั้งแต่วันที่ 6 กุมภาพันธ์ ค.ศ. 1922 จนสิ้นพระชนม์ในปี ค.ศ. 1939 เป็นประมุของค์แรกของนครรัฐวาติกันตั้งแต่เป็นรัฐอิสระในวันที่ 11 กุมภาพันธ์ ค.ศ. 1929
พระองค์ออกสมณสาส์นหลายฉบับ เช่น "Quadragesimo anno" เนื่องในโอกาสครบรอบ 40 ปีที่สมเด็จพระสันตะปาปาเลโอที่ 13 ออกสมณสาส์น "Rerum novarum", ที่แสดงถึงความละโมบของทุนนิยม อันตรายของสังคมนิยมและลัทธิคอมมิวนิสต์ และความยุติธรรมทางสังคม และสมณสาส์น "Quas primas" ตั้งวันฉลองพระคริสตราชาเพื่อตอบโต้คตินิยมต่อต้านศาสนจักร สมณสาส์น "Studiorum ducem" ที่ออกเมื่อวันที่ 29 มิถุนายน ค.ศ. 1923 เนื่องในโอกาสครบรอบ 6 ศตวรรษแห่งการสถาปนาบาทหลวงทอมัส อไควนัส เป็นนักบุญ
พระองค์ยังทำข้อตกลงหลายฉบับ เช่น "Reichskonkordat" กับนาซี แต่ต่อมานาซีละเมิดข้อตกลงนั้น จนต้องทรงออกสมณสาส์น "Mit brennender Sorge" ประนามการกระทำดังกล่าว ในสมณสมัยของพระองค์มีการทำสนธิสัญญาลาเตรันในปี ค.ศ. 1929 เพื่อแก้ไขความขัดแย้งกับรัฐบาลอิตาลีเกี่ยวกับสถานะของพระสันตะปาปาและศาสนจักรคาทอลิกในประเทศอิตาลี และทรงสามารถระงับการเบียดเบียนศาสนจักรและนักบวชในประเทศเม็กซิโก สเปน และสหภาพโซเวียต พระองค์ได้ประกาศตั้งนักบุญหลายองค์ เช่น ทอมัส มอร์ ปีเทอร์ กานิส แบร์นาแด็ต ซูบีรู และโจวันนี บอสโก ตลอดจนเตแรซแห่งลีซีเยอ ที่ทรงนับถือเป็นพิเศษ และได้สถาปนานักบุญอัลแบร์ตุส มาญุส เป็นนักปราชญ์แห่งคริสตจักร นอกจากนี้สมณสมัยของพระองค์ยังส่งเสริมบทบาทของฆราวาสในศาสนจักร และวิจารณ์ฮิตเลอร์และมุสโสลินี
สมเด็จพระสันตะปาปาปิอุสที่ 11 สิ้นพระชนม์เมื่อวันที่ 10 กุมภาพันธ์ ค.ศ. 1939 ณ พระราชวังพระสันตะปาปา และฝังพระศพที่มหาวิหารนักบุญเปโตร โดยระหว่างขุดเตรียมหลุมพระศพได้มีค้นพบกระดูกซึ่งเชื่อว่าเป็นของนักบุญเปโตร.
เพราะเราคู่กัน เดอะมูฟวี่
เพราะเราคู่กัน เดอะมูฟวี่  เป็นภาพยนตร์ไทยแนวโรแมนติก-คอมเมดี้-ดราม่า สร้างขึ้นจากนวนิยายชื่อเดียวกันของ จิตติณัฏฐ์ งามหนัก (นามปากกา "JittiRain") กำกับโดย วีรชิต ทองจิลา นพณัช ชัยวิมล และขนิษฐา ขวัญอยู่ ผลิตโดยจีเอ็มเอ็มทีวี และเฮ้าส์สตอรี่8 นำแสดงโดย วชิรวิชญ์ ชีวอารี และ เมธวิน โอภาสเอี่ยมขจร ถือเป็นภาพยนตร์ยาวเรื่องแรกจากจีเอ็มเอ็มทีวี ตัวภาพยนตร์เป็นการนำซีรีส์ "เพราะเราคู่กัน" และ "เพราะเรา(ยัง)คู่กัน" ที่ออกอากาศทางสถานีโทรทัศน์จีเอ็มเอ็ม 25 มาเรียบเรียงเนื้อหาและตัดต่อใหม่ทั้งหมด พร้อมทั้งถ่ายทำฉากเชื่อมต่อเพิ่มเติม และปรับเนื้อหาในตอนจบใหม่ทั้งหมดเพื่อให้มีความแตกต่างจากฉบับซีรีส์
จากความสำเร็จของซีรีส์ "เพราะเราคู่กัน" ที่ออกอากาศใน พ.ศ. 2563 จีเอ็มเอ็มทีวี ต้องการต่อยอดความสำเร็จของซีรีส์เรื่องนี้ จึงได้นำเนื้อหาทั้ง 2 ซีซั่นมามิกซ์รวมกันให้กลายเป็นฉบับ Complete Edition พร้อมทั้งเพิ่มเรื่องราว การเชื่อมต่อเนื้อหา และเปลี่ยนจุดจบบางอย่างไม่ให้ซ้ำกับการออกอากาศทางโทรทัศน์ เพื่อให้ความสัมพันธ์ของคู่พระเอก-นายเอกนั้นออกมากลมกล่อมและสมเหตุสมผลมากที่สุด
ข่าวคราวการผลิตภาพยนตร์เรื่องนี้เริ่มต้นขึ้นเมื่อช่วงกลางเดือนมีนาคม พ.ศ. 2564 โดยมาจากกลุ่มแฟนคลับของซีรีส์ "เพราะเราคู่กัน" ที่ทวีตข้อความว่า "เตรียมพบกับ #คั่นกู ในรูปแบบภาพยนตร์ 22 เมษายนนี้" ถัดจากนั้นไม่กี่วันคือ 24 มีนาคม พ.ศ. 2564 จีเอ็มเอ็มทีวี ได้ปล่อยใบปิดภาพยนตร์ 1 ใบ พร้อมตัวอย่างแรกของภาพยนตร์ที่ระบุกำหนดการฉายเป็น 22 เมษายน พ.ศ. 2564 แต่แล้วการฉายภาพยนตร์ต้องถูกเลื่อนออกไปอย่างไม่มีกำหนด หลังมีการแพร่ระบาดของโรคโควิด-19 ในระลอกที่ 3 รวมถึงวชิรวิชญ์และเมธวินจัดอยู่ในกลุ่มเสี่ยงที่จะติดเชื้อเนื่องจากได้เดินทางเข้าไปร่วมกิจกรรมที่ "วิลล่า เดอ บัว" เมื่อวันที่ 4 เมษายน พ.ศ. 2564 ซึ่งต่อมาได้มีการรายงานว่ามีผู้ติดเชื้อเข้าไปยังสถานที่ดังกล่าว จีเอ็มเอ็มทีวีจึงได้เลื่อนฉายภาพยนตร์ออกไปจนกว่าสถานการณ์จะเข้าที่ เพื่อความปลอดภัยของผู้ชม แฟนคลับ และนักแสดง
วัดสุนทรสถิต
วัดสุนทรสถิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอำแพง อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 23 ไร่ 3 งาน 98 ตารางวา
วัดสุนทรสถิตตั้งเมื่อ พ.ศ. 2425 เดิมชื่อว่า วัดอำแพง สันนิษฐานว่าเป็นวัดที่สร้างขึ้นในสมัยอยุธยาตอนปลาย วัดอำแพงมีหลวงพ่อพลิกเป็นเจ้าอาวาสรูปแรก ต่อมาเปลี่ยนชื่อเป็น "วัดสุนทรสถิต" ได้รับพระราชทานวิสุงคามสีมาเมื่อ พ.ศ. 2500 เขตวิสุงคามสีมา กว้าง 18 เมตร ยาว 40 เมตร ด้านการศึกษามีโรงเรียนพระปริยัติธรรมแผนกธรรมซึ่งเปิดสอน เมื่อ พ.ศ. 2475 และศูนย์อบรมเด็กก่อนเกณฑ์ในวัดซึ่งเปิดสอนเมื่อ พ.ศ. 2526
อาคารเสนาสนะที่สำคัญ ได้แก่ อุโบสถ กว้าง 18 เมตร ยาว 40 เมตร สร้างเมื่อ พ.ศ. 2499 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 40 เมตร หอสวดมนต์ กว้าง 12 เมตร ยาว 30 เมตร สร้างเมื่อ พ.ศ. 2515 เป็นอาคารไม้ กุฏิสงฆ์ จำนวน 11 หลัง เป็นอาคารไม้ วิหาร กว้าง 6 เมตร ยาว 14 เมตร เป็นอาคารคอนกรีตเสริมเหล็ก สร้าง พ.ศ. 2519 ศาลาอเนกประสงค์ กว้าง 14 เมตร ยาว 28 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก ศาลาบำเพ็ญกุศล จำนวน 14 หลัง สร้างด้วยคอนกรีตเสริมเหล็ก ปูชนียวัตถุ ได้แก่ พระพุทธรูปปางมารวิชัยสมัยอู่ทอง จำนวน 3 องค์ เป็นพระพุทธรูปปูนปั้นประดิษฐานอยู่ในอุโบสถหลังเก่า "หลวงพ่อดำ" พระพุทธรูปปางมารวิชัย ประดิษฐานอยู่ในอุโบสถหลังใหม่ รูปหล่อหลวงปู่นิ่ม อยู่ในวิหารหน้าอุโบสถ (รูปที่ 2 และ 3) รูปหล่อหลวงพ่อเกษม (พระครูสาคร ธรรมสถิต) และรอยพระพุทธบาทจำลอง
วัดขุมแก้ว (จังหวัดปทุมธานี)
วัดขุมแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 ตำบลบึงสนั่น อำเภอธัญบุรี จังหวัดปทุมธานี มีที่ดินตั้งวัด 7 ไร่ 2 งาน โฉนดที่ดินเลขที่ 2874 ปัจจุบันมีพระครูธัญรัตนากร (สุชาติ จิตฺตปญฺโญ) เป็นเจ้าอาวาส
วัดขุมแก้วสร้างเมื่อวันที่ 3 กันยายน พ.ศ. 2474 ประชาชนได้ร่วมบริจาคทรัพย์ซื้อที่ดินถวายเพื่อสร้างวัด เดิมมีชื่อว่า วัดขุมแก้วราชนุกุล ต่อมาเปลี่ยนชื่อเป็น "วัดขุมแก้ว" เมื่อ พ.ศ. 2480 ชาวบ้านยังเรียกว่า วัดคลองสิบ ตามชื่อคลองอันเป็นท้องที่ที่ตั้งวัด แต่เดิมวัดตั้งอยู่ริมถนน แต่กรมชลประทานได้เวนคืนที่ดินจึงได้ย้ายมาสร้างใหม่ในที่ปัจจุบัน วัดขุมแก้วได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2488
ถาวรวัตถุและเสนาสนะสำคัญได้แก่ อุโบสถ ศาลาการเปรียญ หอสวดมนต์ หอระฆัง วิหารหลวงพ่อพุทธโสธรจำลอง กุฏิพระสงฆ์ 8 หลัง โรงเรียนพระปริยัติธรรม ศาลาอเนกประสงค์ ศาลาบำเพ็ญกุศล และฌาปนสถาน ปูชนียวัตถุได้แก่ พระประธานในอุโบสถและหลวงพ่อพุทธโสธรจำลอง
เลขาธิการใหญ่คณะบริหารงานศูนย์กลางพรรคประชาชนปฏิวัติลาว
เลขาธิการใหญ่คณะบริหารงานศูนย์กลางพรรคประชาชนปฏิวัติลาว  คือตำแหน่งสูงสุดในพรรคประชาชนปฏิวัติลาวนับตั้งแต่การปฏิวัติพรรคปี พ.ศ. 2518 และถือเป็นผู้นำสูงสุดของประเทศทางพฤตินัย และได้รับตำแหน่งประธานประเทศเพื่อเป็นผู้นำทางนิตินัย นอกจากนี้ ตำแหน่งเลขาธิการใหญ่ฯยังเป็นประธานคณะกรรมการกลาโหมและความมั่นคงภายในสาธารณรัฐ รวมถึงเป็นผู้บัญชาการทหารสูงสุดของกองทัพประชาชนลาวโดยตำแหน่ง อีกทั้งตำแหน่งเลขาธิการยังเป็นประธานคณะกรรมการกรมการเมืองศูนย์กลางพรรค และประธานคณะกรรมการกลางบริหารงานศูนย์กลางพรรค
บริการสื่อผ่านอินเทอร์เน็ต
บริการสื่อผ่านอินเทอร์เน็ต  หรือบริการโอทีที (OTT) คือบริการสื่อที่นําเสนอโดยตรงกับผู้รับบริการผ่านทางอินเทอร์เน็ต โอทีทีข้ามแพลตฟอร์มโทรทัศน์ผ่านสายเคเบิล และโทรทัศน์ผ่านดาวเทียมประเภทของบริษัทที่ทําหน้าที่เป็นผู้ควบคุมหรือผู้จัดจําหน่ายเนื้อหาดังกล่าว นอกจากนี้ยังใช้เพื่ออธิบายโทรศัพท์มือถือที่ไม่มีผู้ให้บริการซึ่งถูกเรียกเก็บเงินข้อมูลหลีกเลี่ยงการแข่งขันผูกขาด หรือแอปพลิเคชันสําหรับโทรศัพท์ที่ส่งข้อมูลในลักษณะนี้ รวมถึงบริการโทรประเภทอื่น ๆ และแอปพลิเคชันที่อัปเดตซอฟต์แวร์
คํานี้มีความหมายใกล้เคียงกับบริการวีดิโอตามคำขอแบบบอกรับสมาชิก ที่ให้การเข้าถึงเนื้อหาภาพยนตร์และโทรทัศน์ (รวมถึงซีรีส์ที่มีอยู่ซึ่งได้มาจากผู้ผลิตรายอื่นรวมถึงเนื้อหาต้นฉบับที่ผลิตขึ้นสําหรับบริการโดยเฉพาะ)
โอทีที ยังครอบคลุมคลื่นถึง "สกินนี่" บริการโทรทัศน์ที่ให้การเข้าถึงสตรีมสดของช่องพิเศษ คล้ายกับผู้ให้บริการดาวเทียมหรือเคเบิลทีวีแบบดั้งเดิม แต่สตรีมผ่านอินเทอร์เน็ตสาธารณะแทนที่จะเป็นเครือข่ายส่วนตัวแบบปิดพร้อมอุปกรณ์ที่เป็นกรรมสิทธิ์ เช่น กล่องรับสัญญาณ
บริการสื่อผ่านอินเทอร์เน็ต โดยทั่วไปแล้วบริการที่เหนือระดับสามารถเข้าถึงได้ผ่านเว็บไซต์บนคอมพิวเตอร์ส่วนบุคคล เช่นเดียวกับผ่านแอปพลิเคชันบนอุปกรณ์มือถือ (เช่น สมาร์ทโฟนและแท็บเล็ต) เครื่องเล่นสื่อดิจิทัล (รวมถึงคอนโซลวิดีโอเกม) หรือโทรทัศน์ที่มีแพลตฟอร์มสมาร์ททีวี
เมกาโล่บ็อกซ์ เจ้าสังเวียนพันธุ์แกร่ง
เมกาโล่บ็อกซ์ เจ้าสังเวียนพันธุ์แกร่ง  เป็นซีรีส์อนิเมะโทรทัศน์ในปี พ.ศ. 2561 สร้างขึ้นเพื่อฉลองครบรอบ 50 ปีของมังงะเรื่อง "โจ สิงห์สังเวียน". ผลิตโดยสตูดิโอทีเอ็มเอสเอ็นเตอร์เทนเมนต์ และ 3xCube ซึ่งเคยเป็นผู้ผลิตอนิเมะฤดูกาลที่ 2 ของ"โจ สิงห์สังเวียน"ในปี พ.ศ. 2523 หัวหน้าการผลิตคือผู้กำกับโย โมริยามะ ร่วมกับผูเขียนบทคัตสึฮิโกะ มานาเบะ และเค็นซากุ โคจิมะ รับผิดชอบดนตรีประกอบโดยศิลปินเพลงฮิป-ฮอป Mabanua